open-index/open-wikipedia-markdown huggingface dataset:
இந்தியா (இதழ்)

**இந்தியா** பாரதியாரை ஆசிரியராகக் கொண்டு 1906ஆம் ஆண்டு மே 9 ஆம் நாள் தொடங்கப்பட்ட இதழாகும். ஆனால் இதன் ஆசிரியராக இதழில் அச்சிடப்பட்டவர். எம். சீனிவாச அய்யங்கார் ஆவார். இதன் உரிமையாளர்கள் திலகரின் தீவிர தேசியத்தைப் பின்பற்றிய மண்டையம் குடும்பத்தாராவர். இந்தியா வார இதழாக சென்னையிலும் புதுச்சேரியிலும் வெளிவந்தது. 1908, செப்டம்பர் 5 வரை சென்னையில் வெளிவந்த இவ்விதழ் அரசாங்க அடக்குமுறை காரணமாக  புதுச்சேரிக்குக் கொண்டு செல்லப்பட்டது. அங்கு முதல் இதழ் 1908, அக்டோபர் 10 ஆம் நாள் வெளியிடப்பட்டது. இதன் கடைசி இதழ் 1910, மார்ச்சு 12 ஆம் நாள் வெளிவந்தது.

## கேலிச்சித்திரம்
இந்தியா இதழில் செய்திகளும், கட்டுரைகளும் தலையங்கங்களும் மட்டும் அல்லாமல் வாரந்தோறும் முதல் பக்கத்தில் அரசியல் கேலிச்சித்திரங்களும் வெளிவந்தன. கேலிச் சித்திரங்களை அரசியல்; பிரசாரத்திற்குப் பயன்படுத்திய முதல் இதழ் இந்தியா ஆகும்.

## கட்டுரைகள்
புறநானூற்றுப் பாடலில் வரும் வீரத்தாய்மார்கள் பற்றிய கட்டுரைகள், அயல்நாட்டு விடுதலைப் போர்ச்செய்திகள், இயக்கங்கள் பற்றிய செய்திகள் இந்தியாவில் எழுதப்பட்டு வந்தது.

## வழக்கு
29.2.1908 முதல் 27.6.1908 வரையில் இந்தியா இதழில் வெளிவந்த 20 கட்டுரைகள் அரசுக்கெதிரான குற்றத்திற்குரியன என்று தொகுக்கப்பட்டன. இறுதியில் 'மகாபாரதக்கதைகள்', 'எத்தனையோ கொள்ளைகளில் இதுவும் ஒரு கொள்ளை', ' ஏன் காலத்தை வீணாக்க வேண்டும்', எனும் கட்டுரைகளை வெளியிட்டதற்காக வழக்கு தொடரப்பட்டது. உண்மை ஆசிரியரான பாரதியார் புதுச்சேரிக்குத் தப்பிச்சென்றார். ஆசிரியராக அச்சிடப்பெற்ற சீனிவாச அய்யங்கார், வழக்கின் இறுதியில் ஐந்தாண்டு காலம் சிறைசென்றார். இதனைப் பற்றிய குறிப்பொன்றில் பாரதியாரின் நண்பர் எஸ். ஸ்ரீ இராமானுஜலு நாயுடு " தம்மை நம்பிய ஒருவரை ஆபத்தில் சிக்கவைத்து விட்டுத் தாம் தூரப் போய்விட்டமை பாரதியாரின் சரித்திரத்தில் ஒரு களங்கமேயாகும்" எனக் குறிப்பிட்டுள்ளார்.

## உசாத்துணை
* பெ.சு.மணி, "விடுதலைப் போரில் தமிழ் இதழ்கள்", விடுதலை வேள்வியில் தமிழகம் (நூல்). மனிதம் பதிப்பகம் வெளியீடு. 2012

## மேற்கோள்கள்

பகுப்பு:தமிழ் இதழ்கள்
அட்டதச ரகசியம்

**அட்டதச ரகசியம்** என்பது இரகசியமாகக் கேட்டு உணரத்தக்க பதினெட்டு வைணவ நூல்களின் தொகுதி ஆகும். இப்பதினெட்டும் மணிப்பிரவாள நடையில் அமைந்த உரைநடை நூல்களாகும். இவற்றை இயற்றியவர் பிள்ளை லோகாசாரியார் ஆவார். இவை அனைத்துக்கும் மணவாள மாமுனி விளக்கம் அளித்தார். இவற்றின் காலம் 16ஆம் நூற்றாண்டு.

## இதில் அடங்கிய பதினெட்டு நூல்கள்
# முமுக்ஷூப்படி- திருமந்திரம், துவயம், சரம சுலோகம் என்னும் மூன்று மந்திரங்களின் விளக்கவுரை. 
# தத்துவத்திரயம்- வைணவ சமயத்திற் கூறப்படுகின்ற சித்து, அசித்து, ஈசுவரன் என்னும் தத்துவம் மூன்றையும் பற்றிக் கூறுவது. 
# அர்த்தபஞ்சகம்- வீடுபேற்றை விரும்புவார் அறிய வேண்டிய ஐந்து கருத்துக்களை விளக்கும் நூல். ஐந்து கருத்துக்களாவன: இறைவனியல்பு, உயிர் இயல்பு, உயிர் இறைவனையடையாமல் தடுத்துநிற்கும் வினையியல்பு, அத்தடையைப் போக்கி இறைவனை யடைதற்குரிய உபாயத்தினியல்பு, இறைவனை யடைந்து பெறும்பயன் என்பன. 
# ஸ்ரீவசனபூஷணம் - வேதம் முதலிய நூல்கள், ஆழ்வார்களுடைய பாசுரங்கள், பூர்வாசாரியர்களுடைய ஒழுக்கங்கள் முதலியவற்றிலிருந்து அறிதற்குரிய நுண்பொருள்கள் பலவற்றைத் தொகுத்துரைக்கின்ற ஒரு சிறந்த நூல். 
# அர்ச்சிராதி - வைணவர்கள் வீட்டுலகை எய்தும்போது அவர்கள் செல்லும் வழி, ஆங்காங்கெய்தும் சிறப்பு இவற்றைக் கூறும் நூல். 
# பிரமேயசேகரம்- உய்தற்குரிய மக்கள் இறைவனருள் தொடங்கி வீடுபேறீறாக அடையும் நிலைமைகளைக் கூறும் நூல். 
# பிரபந்நபரித்ராணம்- வீடுபேற்றுக்குத் தன் முயற்சியைவிட்டு இறைவனையே தஞ்சமாக அடைந்த ஒருவனுக்கு அவ்விறைவனைத் தவிரப் பிறர் எவரும் ரக்ஷகரல்லர் என்பதை விளக்கும் நூல். 
# சாரசங்கிரகம்- வைணவர்களுக்கு மிக முக்கியமான மந்திரங்கள் மூன்றில் துவயம் என்னும் மந்திரத்திற்குப் பத்துப் பொருள் கூறி, அவற்றைத் திருவாய் மொழியின் பத்துப் பகுதிகளோடும், ஒவ்வொரு பகுதிக்கு ஒவ்வொரு பொருளாக, அமைத்துக் கூறும் நூல். 
# சம்சார சாம்ராஜ்யம்-உடம்பை ஓர் இராச்சியமாகவும், அறியாமை முதலிய தீக்குணங்களை அங்கங்களாகவும், உயிரை அரசனாகவும் உருவகப்படுத்திக் கூறிப் பின்னர், உயிர் நல்வழியடையு மாற்றைக் கூறும் நூல். 
# நவரத்ன மாலை -வைணவர்கள், இறைவனையும் அடியார்களையும் உலக மக்களையும் பிறரையும் எவ்வாறு கருதவேண்டும் என்பதுபற்றி ஒன்பது கருத்துக்களைக் கூறும் நூல். 
# நவவிதசம்பந்தம்- இறைவனுக்கும் உயிர்க்கும் உள்ள ஒன்பது விதமான சம்பந்தங்களை அட்டாக்கரமந்திரங் காட்டிக் கூறும் நூல். 
# யாத்ருச்சிகப்படி- திருமந்திரம், சரம சுலோகம், துவயம் என்னும் மூன்று மந்திரங்களைப் பற்றிக் கூறும் நூல். 
# பரந்தபடி- இதுவும் மேற்கூறிய மூன்று மந்திரங்களைப் பற்றிக் கூறுவதே. இது மிக விரிவாக உள்ளது. 
# ஸ்ரீய: பதிப்படி- இதுவும் மேற்கூறிய மூன்று மந்திரங்களைப் பற்றிக் கூறுவதே. 
# தத்துவ சேகரம் திருமாலே முழுமுதற் கடவுள் என்பதை வேதம் முதலிய பல நூல்களிலிருந்து மேற்கோள் காட்டி நிறுவும் நூல். 
# தனித்வயம்- துவய மந்திரத்தின் விரிவான உரை. 
# தனிச்சரமம்- சரம சுலோகத்தின் விரிவான உரை. 
# தனிப்பிரணவம் - பிரணவத்தின் விரிவுரை.

## உசாத்துணை

பகுப்பு:பண்டைய இலக்கியம்
பகுப்பு:வைணவ இலக்கியங்கள்
அர்த்த பஞ்சக வியாக்கியானம்

**அர்த்த பஞ்சக வியாக்கியானம்** என்பது மணவாள மாமுனி எழுதிய ஒரு விரிவுரை நூல்.
பிள்ளை லோகாச்சாரியர் 18 நூல்கள் எழுதியுள்ளார். அவற்றை ‘அஷ்டாதச ரகசியம்’ என்பர். அவற்‍றில் மூன்றிற்கு ஸ்ரீமத்மணவாளமாமுனிகள் விரிவுரை எழுதியுள்ளார். இந்த அர்த்த பஞ்சகம் என்ற ரகஸ்ய நூலுக்கு ஸ்ரீமத்பிள்‍ளைலோகம் ஜீயர் வ்யாக்யாநம் செய்துள்‍ளார்.
*பொருளுணர்ந்துகொள்ள வேண்டிய கருத்துகள் ஐந்து. இதனை ‘அர்த்த பஞ்சகம்’ என்கின்றனர்.
அவை
# உலகின் நிலை (ஸ்வரூபம்)
# இறைவன் நிலை (பர ஸ்வரூபம்)
# உயிர் இறைவனை அடையமுடியாமல் தடைசெய்யும் வினை நிலை (விரோதி ஸ்வரூபம்)
# உயிர் இறைவனை அடைய வேண்டியநிலை (புருஷார்த்த ஸ்வரூபம்)
# வீடு பேறு அடையத் தடை நீக்கிய நிலை (உபாய ஸ்வரூபம்)
இந்த ஐந்தினை விளக்கும் பிள்ளை லோகாச்சாரியாரின் நூல் 49 வாக்கியங்களாக அமைந்துள்ளது. இதில் உள்ள ஒவ்வொரு வாக்கியத்தையும் தனித்தனியே எடுத்துக்கொண்டு விரிவுரை கூறுவது ஸ்ரீமத்பிள்‍ளைலோகஞ்ஜீயர் செய்த அர்த்த பஞ்சக வியாக்கியானம்.
*இந்த நூல் மணிப்பிரவாள நடையில் அமைந்துள்ளது.
;எடுத்துக்காட்டு
: யமம் ஆவது பாஷ்ய இந்திரிய நிக்கிரகம்
: நியமம் ஆவது அந்தர் இந்திரிய நிக்கிரகம்

**இந்த நூலின் காலம் 16ஆம் நூற்றாண்டு.

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005

பகுப்பு:பண்டைய இலக்கியம்
பகுப்பு:16 ஆம் நூற்றாண்டுத் தமிழ் நூல்கள்
தூந்தாஜி வாக்

**தூந்தாஜி வாக்** (1740-1800) மைசூர் பேரரசர் ஹைதர் அலியின் குதிரைப் படைகளின் தளபதியாக இருந்தவர். இவர் கர்நாடகத்தின் ஷிமோகா பகுதியைப் பிரித்தானியரிடமிருந்து கைப்பற்றினார். இவருடைய தலைமையில் திப்புவின் படைவீரர்களும் இணைந்து பங்கேற்க, கன்னட மற்றும் மராட்டியத்தின் பல பகுதிகளைத் தூந்தாஜி வாக் மீட்டார். மராட்டியத் தலைவர் தூந்தாஜி வாக் தக்காணத்தில் தனக்கென ஒர் அரசை உருவாக்கிக்கொண்டு, ’இரு பேருலகுகளின் சக்கரவர்த்தி’ எனத் தம்மை அறிவித்துக் கொண்டு, பிரித்தானியர்களுடன் தொடர்ந்து போரிட்டு வந்தார்

1800ம் ஆண்டில் மிகப்பெரும் படையுடன் கிருஷ்ணா நதிக்கரையில் வெல்லிஸ்லீயின் தலைமையிலான பிரித்தானியப் படைகளுடன் தூந்தாஜிவாக் மோதினார். நீண்ட நாட்கள் நடந்த இப்போரில் பிரித்தானியருக்கு ஆதரவாக மராட்டியப் பேஷ்வாக்களும், ஹைதராபாத் நிஜாம், மைசூர் உடையார் முதலியோரின் படைகளும் தூந்தாஜியின் படைகளுடன் மோதின. இப்போரில் 1800, செப்டம்பர் 10 ஆம் நாள் தூந்தாஜி வாக் கொல்லப்பட்டார்.

## உசாத்துணை
* http://tamil.webdunia.com/miscellaneous/special07/idday/0708/13/1070813005_3.htm

பகுப்பு:இந்திய விடுதலைப் போராட்ட வீரர்கள்
பாட்டுலைனியம்

**பாட்டுலைனியம்** (*botulism*, இலத்தீன்: *botulus*, "சோசேச்சு") என்ற அரிதான நோய்  *குளோசுட்ரிடியம் பாட்டுலினம்* (Clostridium botulinum) என்ற  பாக்டீரியாவின் வளர்சிதை மாற்றக் கழிவுகளால் ஏற்படும் *பாட்டுலினியம் நஞ்சினால்* உண்டாகும் இழையச் செயலிழப்பு நோயாகும்.  இந்த நோய் பரந்தளவில் பாலூட்டிகள், பறவைகள் மற்றும் மீன் இனங்களைத் தாக்குகிறது . இந்த நச்சுத்தன்மை மனித உடலில் மூன்று விதமாக உள்ளேறலாம்:
* குழந்தைகளின் செரிமானப்பாதையில் பாக்டீரியாக் குடியேற்றம் (இளம் குழந்தை பாட்டலைனியம்) அல்லது 
*  அவர்களது உணவில் கலப்படமான நச்சுதன்மை மூலம் பெரியவர்களின் குடல்பாதையில் ஈர்க்கப்படுதல் மற்றும்
*  காயத்தில் பாக்டீரியா கலப்பு
ஒருவரிடமிருந்து மற்றொருவருக்கு தொற்றுவதில்லை. குறிப்பாக இறைச்சியிலிருந்து பெற வாய்ப்புள்ளதால் இலத்தீனத்தில்  *சோசேச்சு* எனப்பொருள்படும் பாட்டுலசு என அழைக்கபடுகிறது.  
நோய் அறிகுறிகள் காய்ச்சல், வாந்தி, பேசுவதில் துன்பம், முகதசைகள் இறுக்கம் என்பனவாகும். இந்நோயின் தாக்கமாக முகத்தின் தசைகள் செயலிழப்பதும் படிப்படியாக பிற உறுப்புகளுக்குப் பரவுவதும் நிகழ்கிறது. தீவிரமான நோய் தாக்கலில் மூச்சு விட உதவும் தசைகளை செயலிழக்க வைத்து மூச்சடைப்பு ஏற்படலாம். இத்தகைய உயிருக்கு ஆபத்தான நோய்நிலையால் அனைத்து பாட்டுலைனியம் அறிகுறிகளும் மருத்துவ நெருக்கடிகளாக சிகிட்சை அளிக்கப்படுகின்றன.
பொது சுகாதாரத் துறையினரும் இந்த நோய்க் காரணியை அடையாளம் கண்டு தடுக்க முயற்சிகள் மேற்கொள்கின்றனர்.

உணவை நன்கு கொதிக்கவைத்த நீரில் சமைப்பதன் மூலமும்  நிலையில் மூன்று நிமிடங்களுக்கு நீராவி அழுத்தத்தில் வைப்பது மூலமும் இந்த நோயைத் தடுக்கலாம். குழந்தைகளுக்கு தேன் கொடுக்காமல் இருப்பதும் நோயைத் தடுக்க உதவும்.

இதே பாட்டுலைனியம் நஞ்சு வயதானவர்கள் இளமையாகத் தோற்றமளிக்க முக தசை சுருக்கங்களை களைய உதவும் *பாட்டாக்சு* களிமத்தில் உட்கூறாகப் பயன்படுத்தப்படுகிறது.
## மேற்கோள்கள்


பகுப்பு:பாக்டீரிய நோய்கள்
தமிழ்ப் பேரகராதி

**தமிழ்ப் பேரகராதி** எனப்படுவது நா. கதிரவேற்பிள்ளை அவர்களால் 1899 ஆம் ஆண்டு வெளியிடப்பட்ட தமிழ்-தமிழ் அகராதி ஆகும்.  இது இராமசாமி நாயுடுவின் பேரகராதியின் விரிவு ஆகும்.  இதில் பல நூல்களில் இருந்து தொகுக்கப்பட புதிய சொற்களுக்கு உடுக்குறி (*) இட்டுக் காட்டியுள்ளார்.

## மேற்கோள்கள்

## வெளி இணைப்புகள்
கதிர்வேல் பிள்ளையின் அகராதி

பகுப்பு:தமிழ் அகராதிகள்
பகுப்பு:ஈழத்து நூல்கள்
பகுப்பு:1899 தமிழ் நூல்கள்
இலங்கைச் சரித்திர சூசனம்

**இலங்கைச் சரித்திர சூசனம்** என்பது ஆ. முத்துத்தம்பிப்பிள்ளை அவர்களால் எழுதி 1883 இல் வெளியிடப்பட்ட இலங்கை வரலாற்று நூல் ஆகும்.  இலங்கை பிரித்தானியப் பேரரசிடம் இருந்து சுதந்திரம் அடைய முன்பு தமிழரால் தமிழில் எழுதப்பட்ட ஒரு வரலாற்று, அரசியல் முக்கியத்துவம் உடைய ஒரு ஆவணம் ஆகும்.  "பூவுலகத்திலே யாவருந் தத்தந் தேச சரித்திரங்களை யுணர்ந்து,  தமது முன்னோர் நிலையையும் செயலையும், நாகரீகத்தையும் ஒருபால் நோக்கித், தமது நிலையையும் செயலையும் நாகரிகத்தையும் மற்றொருபால் நோக்குதல் அத்தியாவசியகமாம்." என்று முகவுரையில் கூறி இந்த நூல் விரிகிறது.  

பகுப்பு:ஈழத்து வரலாற்றியல் தமிழ் நூல்கள்
பகுப்பு:இலங்கையின் வரலாற்று நூல்கள்
பகுப்பு:1883 தமிழ் நூல்கள்
பகுப்பு:ஈழத்து நூல்கள்
செகராசசேகரமாலை

**செகராசசேகரமாலை** என்பது இராமேச சன்மா என்பவரால் 290 விருத்தப் பாடல்களால் 1380-1414க்கு இடைப்பட்ட காலப் பகுதியில் எழுதப்பட்ட ஒரு தமிழ் நூல் ஆகும்.  இதை செகராசசேகரன் மன்னன் இயற்றுவித்தான். இந்த அரசனைப் புகழ்ந்தும், பல்வேறு இந்துக் கடவுள் வாழ்த்துக்களைக் கொண்டும், சகுனப் பலன்கள், யுத்த யாத்திரை, சஞ்சீவினி மருந்துண்ணல் போன்ற விடயங்களை உள்ளடக்கியும் இந்த நூல் அமைந்துள்ளது.

## மேற்கோள்கள்


பகுப்பு:15 ஆம் நூற்றாண்டுத் தமிழ் நூல்கள்
பகுப்பு:ஈழத்து நூல்கள்
செகராசசேகரம் (மருத்துவ நூல்)

**செகராசசேகரம்** என்பது யாழ்ப்பாண மன்னன் சிங்கை செகராசசேகரன் ஆட்சிக் காலத்தில் (1380 - 1414) எழுதப்பட்ட ஒரு மருத்துவத் தமிழ் நூல் ஆகும்.  ஆக்கியவர் பெயர் அறியப்படவில்லை. இந்த நூல் செகராசேகர வைத்தியம் என்ற பெயரில் அச்சுக்கு வந்தது.  இந்த நூலில் வியாதி வரும் வகை பற்றி விரிவாக தரப்பட்டுள்ளது.

## மேற்கோள்கள்


## வெளி இணைப்புகள்
* செகராசசேகரம் 

பகுப்பு:மருத்துவத் தமிழ் நூல்கள்
பகுப்பு:ஈழத்து நூல்கள்
பகுப்பு:15 ஆம் நூற்றாண்டுத் தமிழ் நூல்கள்
கண்ணகி வழக்குரைக் காவியம்

**கண்ணகி வழக்குரைக் காவியம்** என்பது ஈழத்து ஆரியச் சக்கரவர்த்திகள் கால தமிழ் இலக்கியம் ஆகும்.  இதை இயற்றியவர் செகவீரன்.  2219 பாடல்களினால் அமைந்த இந்த நூலில் பதினைந்து காதைகள் உள்ளன.  .

## காதைகள்
1. வரம்பெறு காதை
:அ. கோவலனார் பிறந்த கதை
:ஆ. அம்மன் பிறந்த கதை

2. கப்பல் வைத்த காதை
:அ. மீகாமன் கதை
:ஆ தூரியோட்டு
:இ. கப்பல் வைத்தல்

3. கடலோட்டுக் காதை
:அ. வெடியரசன் போர்
:ஆ. நீலகேசரி புலம்பலும் வீரநாராயணன் கதையும்
:இ. மணி வாங்கின கதை
:ஈ. விளங்கு தேவன் போர் 

4. கலியாணக் காதை

5. மாதவி அரங்கேற்று காதை

6: பொன்னுக்கு மறிப்புக் காதை
:அ. பொன்னுக்கு மறிப்பு
:ஆ. இரங்கிய காதல்

7. சிலம்பு கூறல்: வழிநடைக் காதை
:அ. வயந்தமாலை தூது
:ஆ. வழிநடை

8. உயிர் மீட்சிக் காதை/அடைக்கலக் காதை

9. கொலைக் களக் காதை
:அ. சிலம்பு கூறல்
:ஆ. கொலைக் களக் கதை
:இ. அம்மன் கனாக்கண்ட கதை
:ஈ . உயிர் மீட்புக் கதை

10. குளிர்ச்சிக் காதை
:அ. குளிர்ச்சி
:ஆ. வழக்குரைக் காவியம்

## மேற்கோள்கள்


## வெளி இணைப்புகள்
* கண்ணகி வழக்குரை 
* கண்ணகி வழக்குரை 

பகுப்பு:சிலப்பதிகாரம்
பகுப்பு:தமிழர் கப்பற்கலை
பகுப்பு:ஈழத்து நூல்கள்
பகுப்பு:ஈழத்துக் காப்பியங்கள்
சமூக நியம மீறல்

**சமூக நியம மீறல்** என்பது சமூகத்தால் நியமமாக ஏற்றுக்கொள்ளப்பட்டவற்றை மீறிச் செயற்படுவதைக் குறிக்கும்.
சமூக நியமம் (Social Standard) என்பது ஒரு சமூகத்தால் எது சரி எது பிழையென்றோ அது உள ஆரோக்கியமானதா? உள ஆரோக்கியமற்றதா? என ஏற்றுக்கொள்ளப்பட்ட நடத்தைகளைக் குறிப்பிடுகின்றது. இதனை மீறிச்செயற்படும் நடத்தைகள் உளநலமற்ற நடத்தைகள் எனக் கொள்ளப்படுகின்றது. இதில் உண்மையுண்டு என்பது முக்கியம். நியமத்துக்கு ஒத்து நடத்தலே சாதாரண நடத்தையாகும். ஒத்து நடவாமையே அசாதாரண நடத்தையாகும்.

பகுப்பு:சமூகவியல்
பரராசசேகரம்

**பரராசசேகரம்** என்பது யாழ்ப்பாண பரராசசேகரன் மன்னனால் 12 மருத்துவர்களைக் கொண்டு இயற்றப்பட்ட மருத்துவத் தமிழ் நூல் ஆகும். பரராசசேகரன் என்ற பட்டப் பெயருடன் பல அரசர்கள் இருந்தமையால் இந்த நூல் 14 - 16 ஆம் நூற்றாண்டுக் காலப் பகுதியை சேர்ந்தது.  இதன் முதல் நூல் 12000 செய்யுள்களால் அமைந்தது என்று கூறப்படினும் 8000 செய்யுள்களே அச்சில் வந்துள்ளன.  இந்த நூல் அகத்திய வைத்திய சிந்தாமணி, தந்வந்திரி வைத்திய சிந்தாமணி ஆகியவற்றைத் தழுவியே எழுந்தது என்பர்.

## மேற்கோள்கள்


## வெளி இணைப்புகள்
* பரராசசேகரம் 

பகுப்பு:மருத்துவத் தமிழ் நூல்கள்
பகுப்பு:ஈழத்து நூல்கள்
பகுப்பு:16 ஆம் நூற்றாண்டுத் தமிழ் நூல்கள்
மகிழ்வின்றிய கோளாறு

பாரிய மனச்சோர்வை விட குறைந்த வலிமையுடன் அதிக காலம் நிலைத்திருக்கும் மற்றொரு நிலை **மகிழ்வின்றிய கோளாறு** (*Dysthymia*) என அழைக்கப்கடும். Dys என்றால் சந்தோஷமற்ற நிலை, Thymas என்றால் ஆத்மா. மகிழ்வின்றிய கோளாறினால் பாதிக்கப்பட்டிருப்பவர்கள் வாழ்வின் எந்த விடயத்திலும் அக்கறை இன்றி இருப்பதோடு வாழ்வின் சந்தோஷத்தை அனுபவிக்க முடியாதவாகராகவும் இருப்பார். ஏனைய மனச்சோர்வு குணக்குறிகளும் இவர்களுக்கு சிறிய அளவில் இருக்கும்.

களைப்பு, விடையங்களை மறையாகப்பார்க்கும் தன்மை, குறைந்த சுயகணிப்பு, பதகளிப்பு, அதிகாலை நேர நித்தரை குழப்பம், குற்ற உணர்வு, உறுத்தலுணர்வு ஆகிய குணக்குறிகளில் சிலவோ அல்லது பலவோ காணப்படலாம். ஆயினும் பல மகிழ்வின்றிய கோளாறினால் பாதிக்கப்பட்டவர்கள் சாதாரண வாழ்வை வாழ்ந்து கொண்டிருப்பது போலத் தோன்றும். அவர்கள் தமது குடும்பத்துடன் இருப்பதோடு வேலைக்கும் சென்று வரலாம். அவர்களிடம் பெரிய வித்தியாசங்கள் எதையும் காணாமல் இருக்கலாம். மிக நீண்ட காலமாக இந்த மகிழ்வின்றிய கோளாறு நோய் என்பது “தைமஸ் சுரப்பியுடன் தொடர்புடைய ஒரு பிரச்சினை என்றே கருதப்படுகின்றது.

பகுப்பு:உளநோயியல்
சுற்றுக் கோளாறு

மனச்சோர்வின் வீரியம் குன்றிய நிலை மகிழ்வின்றிய கோளாறு எனப்படுவது போல, இருதுருவக்கோளாறின் வீரியம் குன்றிய நிலை சுற்றுக் கோளாறு **(Cyclothmic Disorder)** எனப்படும். இங்கு உற்சாகமான நிலையும் சோர்வு நிலையும் சாதாரணத்தை விட மேலோங்கி காணப்படும்.

சேர்ந்த நிலையில் இவர்கள் ஒதுங்கி இருப்பர். தம்மால் எதவும் இயலாது என உணர்வார்கள். சந்தோஷத்தை அனுபவிக்க முடியாது இருக்கும். தம்மைச்சுற்றி நடைபெறும் விடயங்களில் அக்கறையின்றி காணப்படுவர். அதீதமாய் நித்திரை கொள்வர். விடயத்தை கிரகித்துக் கொள்வது கடினமாய் இருக்கும். வேலையில் ஈடுபடுவதும் குறைவாக இருக்கும்.

பகுப்பு:உளநோயியல்
சஙீரான்

**சஙீரான்** (இந்தோனேசிய மொழி: *Sangiran*) என்பது இந்தோனேசியாவின் சாவகத் தீவில் உள்ள தொல்லியல் அகழ்வாய்வுக் களமொன்றாகும். இப்பகுதியின் பரப்பளவு 48 கி.மீ.² ஆகும். இது நடுச்சாவக மாகாணத்தின் சுராகார்த்தா நகரிலிருந்து வடக்கே 15 கி.மீ. தொலைவில் சோலோ ஆற்றுப் பள்ளத்தாக்கிற் காணப்படுகிறது. இப்பகுதி 1996 இல் உலக பாரம்பரியக் களமொன்றாக யுனெசுக்கோவினாற் குறித்துரைக்கப்பட்டது.

## வரலாறு

1934 ஆம் ஆண்டு, மானுடவியலாளரான *குசுத்தாவு ஃகையின்றிச்சு இரால்ஃபு வொன் கொயெனிக்சுவால்டு* என்பவர் இப்பகுதியை ஆராயத் தொடங்கினார். அவரது ஆய்வு தொடங்கி சில ஆண்டுகளில் மனித மூதாதையரின் புதை படிமங்கள் சிலவற்றைக் கண்டெடுத்தார். அவற்றுக்குச் சாவக மனிதன் எனப் பெயரிடப்பட்டது. அறிவியலில் முதலில் *Pithecanthropus erectus* என்றறியப்பட்ட "சாவக மனிதன்" தற்போது *Homo erectus* எனக் குறிக்கப்பட்டுள்ளது. அவ்வாறு கண்டெடுக்கப்பட்ட 60 இற்கு மேற்பட்ட மனிதப் படிமங்களில் இதுவரை விவரிக்க இயலாத "கன்மண்டை" வடிவங்கள் காணப்பட்டன. இவற்றுக்குக் கூடுதலாக, அந்த முற்கால மானிடர்களால் வேட்டையாடப்பட்ட விலங்கினங்கள் பலவற்றினதும் அவர்களுடன் தமது வாழிடத்தைப் பகிர்ந்து கொண்ட விலங்கினங்களினதும் புதை படிமங்கள் கண்டெடுக்கப்பட்டுள்ளன. இங்கு கிடைத்த மனித எச்சங்கள் 1.8 மில்லியன் ஆண்டுகள் பழைமையானவை. இவையே தற்போது கண்டறியப்பட்டுள்ள மனித எச்சங்களிற் காலத்தால் முந்தியவை.

## மேற்கோள்கள்

## வெளித் தொடுப்புகள்
* உலக பாரம்பரியச் சுற்றுலாவின் 360° சஙீரான் அருங்காட்சியகக் காட்சி 
* சஙீரான் அருங்காட்சியகத் தங்குமிட விபரங்கள் 

பகுப்பு:இந்தோனேசியாவின் தொல்லியற் களங்கள்
பகுப்பு:வரலாற்றுக்கு முற்பட்ட இந்தோனேசியா
பித்து

thumb|ஆடம்பரத்தின் பிரமை கொண்ட நோயாளிகள் தாங்கள் உண்மையில் இருப்பதை விட மிகவும் சக்திவாய்ந்தவர்கள் என்று தவறாக நினைக்கலாம் (மெகலோமேனியா).
**பித்து**  (*Mania*) என்பது மனோபாவத்தால் ஏற்படுகின்ற ஒருவகை நோய் வெளிப்பாடாகும். வழமைக்கு மாறான அதிக உற்சாகம், அதிகம் கதைத்தல, அமைதியின்மை, அதிக வேலைகளில் ஈடுபடுதல், தன்னைப்பற்றிய மிக உயர்வான எண்ணம் அல்லது கற்பனை போன்ற இயல்புகள் இவர்களிடம் காணப்படும். இது மனச்சோர்வு நோய்க்கு எதிரான இயல்புகளைக் கொண்டிருக்கும்.

இந்த பித்து நோய் ஏற்பட்ட ஒருவருக்கு மூன்று மாத காலமாவது நிலைத்து நிற்கும். இந்த நோய் ஏற்பட்ட ஒருவருக்கு பின்பு மனச்சோர்வு நோய் ஏற்பட வாய்ப்புண்டு.

## '''இந்நோய்க்கான அறிகுறிகள்'''

* அளவுக்கதிகமான தன்னம்பிக்கை.
* மிகவும் கிளர்ச்சியடையாத மனநிலை.
* அதிகம் கதைத்தல், அளவுக்கதிக உற்சாகம், அதிக வேலைகளில் ஈடுபடுதல், ஆடுதல், பாடுதல், போன்ற அமைதியற்ற அதிகரித்த நடவடிக்கைகள்.
* நித்திரை குறைவாக இருத்தல்.
* அதிகரித்த பாலியல் நாட்டம்.
* சுய கட்டுப்பாடு குறைதல்.
* ஊதாரித்தனமாக செலவழித்தல், எல்லோருக்கும் உடுபுடவைகள், பரிசுப் பொருட்கள் போன்றவற்றை வாங்கி அன்பளிப்பு செய்தல்.

பகுப்பு:உளநோயியல்
தெமாகு பெரிய பள்ளிவாசல்

**தெமாகு பெரிய பள்ளிவாசல்** அல்லது **மஸ்ஜித் அகுங் தெமாகு** (*Demak Great Mosque*) என்பது இந்தோனேசியாவின் நடுச்சாவக மாகாணத்தின் தெமாகு நகர மையத்தில் அமைந்துள்ள இந்தோனேசியாவின் மிகப் பழைய பள்ளிவாசலாகும். இப்பள்ளிவாசல் 15ஆம் நூற்றாண்டில், தெமாகு சுல்தானகத்தின் ஆட்சியாளரான இராடன் பத்தாகு என்பவரது ஆட்சிக் காலத்திற் சாவக மொழியில் ஏழு இறைநேசர்கள் என்ற பொருளில் *வலீ சொஙோ* என அழைக்கப்படுவோரில் ஒருவரான சுனன் கலிஜாகா என்பவராற் கட்டப்பட்டதாகக் கருதப்படுகிறது.

## தன்மைகள்
இப்பள்ளிவாசல் பலதடவைகள் புதுப்பித்துக் கட்டப்பட்டிருப்பினும், பெரும்பாலும் இது இன்னமும் இதன் முதலமைப்பிலேயே உள்ளதாகக் கருதப்படுகிறது. இப்பள்ளிவாசல் சாவக மரபுவழிப் பள்ளிவாசற் கட்டுமானத்திற்கு ஓர் உதாரணமாகும். மத்திய கிழக்கு நாடுகளிற் போலன்றி, இதன் கட்டுமானம் மரப் பலகைகளினாலேயே அமைந்துள்ளது. இதன் கூரையிற் குவிமாடம் காணப்படுவதில்லை. 19 ஆம் நூற்றாண்டு வரையிலும் இந்தோனேசியப் பள்ளிவாசல்கள் குவிமாடமின்றியே கட்டப்பட்டன. எனவே இப்பள்ளிவாசலும் குவிமாடமில்லாமல் அடுக்கடுக்கான கூரையைக் கொண்டுள்ளது. இதன் கூரை நான்கு தேக்கு மரத் தூண்களில் நிலை நிறுத்தப்பட்டுள்ளது. இதன் அடுக்கடுக்கான கூரையமைப்பு பண்டைச் சாவக மற்றும் பாலிப் பண்பாடுகளிற் காணப்பட்ட இந்து-பௌத்த ஆலயங்களின் அமைப்பைக் கொண்டுள்ளது.

தெமாகு பெரிய பள்ளிவாசலின் முதன்மை நுழைவாயிலிற் காணப்படும் இரு கதவுகளிலும் தாவரங்கள், பூச்சட்டிகள், மணிமுடிகள், வாயை அகலத் திறந்திருக்கும் விலங்கினங்களின் தலைகள் போன்றன செதுக்கப்பட்டுள்ளன. இதிலிருக்கும் படங்கள் இடி முழக்கத்தைக் காட்டுவதற்காக் குறிக்கப்பட்டுள்ளனவெனக் கூறப்படுகிறது. அதனாலேயே அக்கதவுகளை “லவாங் பிளதெக்” (இடிக் கதவுகள்) என அழைக்கப்படுகின்றன. 

அக்காலத்திற் கட்டப்பட்ட ஏனைய பள்ளிவாசல்களைப் போன்றே, இதன் கிப்லாவும் (அதாவது மக்காவின் புனிதப் பள்ளியை நோக்கிய திசையும்) வெறும் அனுமானமாகவே உள்ளது.

## தெமாகு பெரிய பள்ளிவாசலின் வரலாற்றுச் சின்னங்களைச் செதுக்குதல்

இதன் சுவர்கள் வியட்நாமிய வெண்களியினால் ஆனவை. அவற்றிற் காணப்படும் சாவக மரச் செதுக்கல் மற்றும் செங்கல் வேலைகள் என்பன, அவை அவற்றுக்கெனவே சிறப்பாகக் கொள்முதல் ஆணையிடப்பட்டு அழைக்கப்பட்டவை போன்று தோற்றமளிக்கின்றன. கற்களினாலன்றி, வெண்களியினாற் கட்டுமானம் அமைக்கப்பட்டிருப்பதானது, பாரசீகத்தின் பள்ளிவாசல்களுடன் ஒப்பிடக்கூடியதாயுள்ளது.

## மேற்கோள்கள்

## மேலும் பார்க்க
*இஸ்லாமியக் கட்டிடக்கலை
*இந்தோனேசியக் கட்டிடக்கலை
*இந்தோனேசியாவில் இசுலாம்
*உலகின் பழைய பள்ளிவாசல்களின் பட்டியல்

பகுப்பு:இந்தோனேசியப் பள்ளிவாசல்கள்
சிகரத்தைத் தேடி

thumb | சிகரத்தைத் தேடி நூல் அட்டை

**சிகரத்தைத் தேடி**, எஸ். சண்முகம் எழுதிய தன்னம்பிக்கை குறித்த நூலாகும். இது பல பாகங்களாக வெளிவந்துள்ளது. 2002-ம் ஆண்டு முதல் பதிப்பை அரும்பு பதிப்பகம் வெளியிட்டது. அதனுடைய வெற்றியைத் தொடர்ந்து, இரண்டு மூன்று என்ற தொகுதிகளாக வெளிவந்தது.

சண்முகம், தன்னுடைய மூன்றாம் தொகுதியில், மாற்றுத் திறனாளிகளின் சாதனைகளை குறித்து விளக்கியிருந்தார். இந்தியா முழுவதும் சுற்றுப்பயணம் செய்து பல்வேறு வகையான பாதிப்புகளால் மாற்றுத் திறனாளியவர்களை சந்தித்து, அவர்களை நேர்காணல் செய்து, இப்புத்தகத்தை எழுதியுள்ளார். இப்புத்தகத்தினைப் பாராட்டியிருந்தார், சமூக நலத்துறை அமைச்சராய் இருந்த பா. வளர்மதி. 

## வெளி இணைப்புகள்
* கூகிள் புத்தகத்தில் முதல் தொகுதி
* கூகிள் புத்தகத்தில் மூன்றாம் தொகுதி

## குறிப்புகளும் மேற்கோள்களும்

பகுப்பு:தமிழ் நூல்கள்
பகுப்பு:நூல்கள் பற்றிய குறுங்கட்டுரைகள்
நியூரோசிசு

சமூகத்தில் காணப்படுகின்ற மனநலப் பாதிப்புக்களில் அதிகமானவை நியூரோசிசு **(neurosis)**ஆகும். அதிகமானவர்கள் இந்தப் பாதிப்புக்களுடன் இது ஒரு நோயென்று அறிந்து கொள்ளாமல் எந்தவித மருந்துகளும் செய்யாமல் வாழ்க்கையை கடத்திக்கொண்டிருக்கிறார்கள்.

இதற்கான அறிகுறிகள் சிலவேளைகளில் அதிகமாகவும் இன்னும் சிலவேளைகளில் மிதமானதாகவும் காணப்படும். இது அதிகரித்த வேளை உச்சபயம் (Panik Attack) எனப்படும். இவர்கள் தாங்கள் இந்நோயினால் பாதிக்கப்படுள்ளோம் என்று தெரிந்தாலும் கட்டுப்படுத்த சிரமப்படுவார்கள்.

பகுப்பு:உளநோயியல்
தொல்லியல் அருங்காட்சியகம், தருமபுரி

**தர்மபுரி தொல்லியல் அருங்காட்சியகம்** என்பது இந்தியாவின் தமிழ்நாடு மாநிலம் தருமபுரி வட்டத்திலுள்ள் தமிழ்நாடு அரசு தொல்லியல் துறையின் அருங்காட்சியகம் ஆகும். இங்கே போர் வீரர்களுக்கான நடுகற்கள் அதிகம் பராமரிக்கப்படுவதால் இதை *நடுகல் அருங்காட்சியகம்* என்றே அழைக்கின்றனர். இது 1979ல் ஆரம்பிக்கப்பட்டது.

## காட்சியகம்
இதில் 25க்கும் மேற்பட்ட நடுகற்களும், புதிய கற்காலம் மற்றும் பெருங்கற்காலம் சார்ந்த பொருட்கள், சுடுமண் ஈமப்பேழைகள், குத்துவாள், நாணயங்கள், பதக்கங்கள், இரும்பு பொருட்கள், பனை ஓலைச்சுவடிகள், முக்காலி ஜாடிகள், சமணச் சிற்பங்கள், பீரங்கிகள் போன்றவை காட்சிக்கு வைக்கப்பட்டுளன.

## மூலம்
* / தமிழக தொல்லியல் துறை இணைய தளம் 

பகுப்பு:தமிழ்நாட்டிலுள்ள அருங்காட்சியகங்கள்
பகுப்பு:நடுகற்கள்
பகுப்பு:தருமபுரி மாவட்டம்
கடனாளர்

கடனாளர் அல்லது கடன் கொடுத்தோர் ஒரு தரப்பு கட்சிக்காரைக்குறிக்கும். இங்கு ஒரு தரப்பு கட்சிக்காரர் எனும்போது தனிநபர், ஒரு நிறுவனம் அல்லது அரசாங்கம் என்பன உள்ளடங்கும். அதாவது முதலாம் தரப்பு நபரிடமிருந்து இரண்டாம் நபர் ஒருவருக்கோ, ஒரு நிறுவனத்துக்கோ, அல்லது அரசாங்கத்திற்கோ ஏதாவது ஒரு பொருளோ சேவையோ அல்லது பணமோ வழங்க வேண்டி கடமைப்பட்டிருப்போரை கடனாளர் என அழைப்போம்.

## மேற்கோள்கள்

பகுப்பு:கடன்
செம்மையாக்கல்

செம்மையாக்கல் **(Editing)** என்பது திரைப்படங்கள், காட்சிகள், குரல்பதிவுகள், மற்றும் எழுதப்பட்ட தகவல்கள் போன்றவற்றை மேலும் அழகுபடுத்துவதற்காக தனி ஒருவரால் அல்லது நிறுவனங்களால் தேர்ந்தெடுக்கப்பட்டு, திருத்தி வடிவமைப்பதற்காக மேற்கொள்ளப்படும் தொகுப்புச் செயற்பாடு ஆகும். இதன் மூலம் தகவல்களைத் திருத்துதல், சுருக்குதல், தொகுத்தல் மற்றும் பிற மாற்றங்களைச் செய்து சரியான, முரணற்ற, துல்லியமான, நிறைவான பணியினை செய்து வழங்குவதற்கு உதவுகிறது.

## மேற்கோள்கள்

## மேலும் படிக்க
* 

பகுப்பு:ஊடகவியல்
ஆளுமை விருத்தி

மனிதனிடம் உள்ள அனைத்து திறன்களையும் வெளிக்கொண்டுவரும் செயற்பாடாக **ஆளுமை விருத்தி** உருவாக்கம் பெறுகிறது. இது பல்வேறு திறன்களைக் கூட்டுமொத்தமாக விருத்திசெய்யும். மனிதனைப் பூரண மனிதன் ஆக்குவதற்கு ஆளுமைக் கூறுகள் விருத்தி செய்யப்படுதல் வேண்டும்.  உள்ளார்ந்த திறன்களைத் தன்னியல்பாகப் பயன்படுத்தும் இயல்பு ஆளுமை விருத்தியின்பாற்பட்டது.

## இவற்றையும் பார்க்க
* ஆளுமைச் சிதைவு

## மேற்கோள்கள்

## வெளி இணைப்புகள்

பகுப்பு:ஆளுமை
மூக்குக் கண்ணாடி

thumb|நவீன மூக்குக் கண்ணாடி
thumb|இல்லைகளில் 1805-ம் ஆண்டு பயன்படுத்தப்பட்ட மூக்குக் கண்ணாடி

**மூக்குக் கண்ணாடி** என்பது பார்வை குன்றியவர்கள் தெளிவாகப் பார்ப்பதற்காக பயன்படுத்தும் ஒரு கருவியாகும். சட்டம் ஒன்றில் இரண்டு கண்ணாடி வில்லைகள் பொருத்தப்பட்டு இவை உருவாக்கப்படுகின்றன. சட்டம் வில்லைகளைத் தாங்குவதோடு முகத்தில் அணியும் படியான வடிவமைப்பைக் கொண்டிருக்கும். இவற்றின் முன்பகுதி மேல் மூக்குப் பகுதியில் தாங்கப்படுவதன் காரணமாகவே இது மூக்குக் கண்ணாடி எனப் பெயர் பெற்றது. மூக்குக்கண்ணாடியில் குவிவு வில்லை, குழிவு வில்லை என இரண்டு வகையான வில்லைகள் பயன்படுத்தப்படுகின்றன. கண்பார்வை குறைந்தவர்கள் கண்களை மருத்துவர் ஒருவரிடம் பரிசோதித்து அவரது ஆலோசனைப்படி தங்களது தேவைக்கேற்றவயாறு மூக்குக்கண்ணாடிகளை பெற்றுக்கொள்ள வேண்டும். இப்பொழுது பலர் அழகுக்காகவும் மூக்குக்ப கண்ணாடியை பயன்படுத்துகின்றனர். அமரிக்கர்களில் கண்பார்வை குறைந்தவர்களின் எண்ணிக்கை 1970களில் இருந்து இரு மடங்காகியுள்ளது. அமெரிக்காவின் 3/4 பகுதி மக்கள் மூக்குக் கண்ணாடி அணிகின்றனர். 65-75 வரையான வயது எல்லையில் காணப்படும் மக்களில் 93% மூக்குகண்ணாடிகளை அணிகின்றனர்.

## வகைகள்
மூக்குக் கண்ணாடிகள் பல்வேறு விதமான வகைகளில் வெளிவருகின்றன. அவை அதன் முக்கிய செயற்பாடுகளின் படி வகைப்படுத்தப்படுகின்றன. எனினும் இவை சூரியக்க கண்ணாடி, பாதுகாப்புக் கண்ணாடி போன்று கலவையாகவும் வெளிவருகின்றன.

## மேற்கோள்கள்

பகுப்பு:கண்
பகுப்பு:வில்லைகள்
பகுப்பு:இத்தாலியக் கண்டுபிடிப்புகள்
வெளி

**வெளி** (*Space*) என்பது எழுத்துகளையோ சொற்களையோ இலக்கங்களையோ நிறுத்தக்குறிகளையோ பிரிப்பதற்காக வழங்கப்படும் வெற்றுப்பரப்பு ஆகும்.

பண்டைய காலத்தில், சொற்களைப் பிரிப்பதற்காக இலத்தீன் மொழியில் மையப் புள்ளி பயன்படுத்தப்பட்டது. பின்னர், கி. பி. 200 அளவில் தொடருரையின் தாக்கத்தினால் சொற்பிரிப்புகளேயின்றிச் சொற்கள் எழுதப்பட்டன. அதன் பின்னர், கி. பி. 600-800 காலப்பகுதியில் சொற்களைப் பிரிப்பதற்காக வெற்று வெளிகள் பயன்படுத்தப்படத் தொடங்கின. அதிலிருந்து இலத்தீன் நெடுங்கணக்கை அடிப்படையாகக் கொண்ட மொழிகளிலும் வெளிகள் பயன்படுத்தப்பட்டன.

## பயன்பாடுகள்
### சொற்களுக்கிடையிலான வெளி
தமிழ் மொழியிலும் புதிய ஆங்கிலத்திலும் சொற்களைப் பிரிப்பதற்கு வெளிகள் பயன்படுத்தப்படுகின்றன.


```
இது தமிழ் விக்கிப்பீடியா.
```



```
This is Tamil Wikipedia.
```


ஆனால், எல்லா மொழிகளும் சொற்களைப் பிரிப்பதற்கு வெளிகளைப் பயன்படுத்துவதில்லை (எ-டு: நவீன சீனம், சப்பானியம்).

### சொற்றொடர்களுக்கிடையிலான வெளி
பொதுவாக, சொற்றொடர்களுக்கிடையில் விடப்படும் வெளிகள் மூன்று வகைகளில் விடப்படும். சொற்றொடர்களுக்கிடையில் ஒரு வெளியோ இரு வெளியோ ஓரகல வெளியோ விடப்படுவதுண்டு. சொற்றொடர்களுக்கிடையில் வெளிகளை விடாதும் எழுதுவதுண்டு.

### வெளிகளும் அலகுக் குறியீடுகளும்
ஆங்கிலத்தில் குறியீடுகளை எழுதும்போது முன்னொட்டுக் குறியீடுகளுக்கும் அலகுக் குறியீடுகளுக்கும் இடையே வெளி விடப்படுவதில்லை.

*15 cm*

*13 kPa*

*235 ml*

அளவுக்கும் எழுத்தை முதலாகக் கொண்ட குறியீட்டுக்கும் இடையே ஒரு வெளி விடப்பட வேண்டும்.

அதாவது,

*45kg*-தவறு

*45 kg*-சரி

குறியீட்டில் முதலில் எழுத்தில்லாவிடின், அளவுக்கும் குறியீட்டுக்கும் வெளி விடாமலும் எழுதலாம்.

*32° C*-தவறு

*32°C*-சரி

*32 °C*-சரி

ஆனாலும் கோணங்களின் பெறுமானத்தைக் குறிக்கும்போது வெளி விடக்கூடாது.

90 °-தவறு

90°-சரி

## மேற்கோள்கள்

பகுப்பு:நிறுத்தக்குறிகள்
பட்டினச்சேரி

**பட்டினச்சேரி** காரைக்கால் மாவட்டத்தில் திருமலைராயன்பட்டினம் பகுதியிலுள்ள ஒரு மீனவர் கிராமம். இக்கிராமம் திருமலைராயன் ஆறு மற்றும் வங்கக்கடலால் சூழப்பட்டது. இங்கு சுமார் 500 க்கு மேற்பட்ட குடும்பங்கள் உள்ளன. கடந்த 2004 ஆண்டு நிகழ்ந்த சுனாமியால், இக்கிராமம் பேரிழப்பை சந்தித்தது. பச்சிளம் குழந்தைகள் உட்பட 198 பேர் ஆழிப்பேரலையில் சிக்கி உயிர் இழந்தனர்.

## சான்றுகள்

பகுப்பு:காரைக்கால் மாவட்டத்தில் உள்ள ஊர்களும் நகரங்களும்
ரிசாட்-1

**ரிசாட்-1** (Radar Imaging Satellite 1 or RISAT-1)என்பது இந்தியாவிலேயே தயாரிக்கப்பட்ட, மிக அதிக எடை கொண்ட செயற்கைக்கோள் ஆகும். இதன் எடை 1858 கிலோகிராம் ஆகும். 2012, ஏப்ரல் 26 ஆம் நாள் இந்திய விண்வெளி ஆய்வு மையம்  தயாரித்த இந்த செயற்கைக்கோள் பி.எஸ்.எல்.வி.-சி19 ஏவுகணை மூலம் ஸ்ரீஹரிகோட்டா ஏவுதளத்திலிருந்து வெற்றிகரமாக விண்ணில் செலுத்தப்பட்டது. அனைத்துப் பருவநிலைகளிலும் புவியைத் துல்லியமாகப் படம்பிடிக்கும் இக்கோள் செலுத்தப்பட்ட 18 நிமிடங்களில் புவியிலிருந்து 480 கி. மீ உயரத்தில் நிலைநிறுத்தப்பட்டது. இது  பி.எஸ்.எல்.வி.ஏவுகணை ( Polar Satellite Launch Vehicle) செலுத்திய 20 ஆவது வெற்றிகரமான செயற்கைக்கோளாகும்.

## பயன்கள்
இக்கோளின் மூலம் அனைத்து பருவ நிலைகளிலும், இரவு, பகல் அனைத்து நேரங்களிலும் புவியைக் கண்காணிக்க இயலும். இக்கோளில் உள்ள நுண்ணலை தொழில்நுட்பத்தால் மேகங்களை ஊடுருவவும், இரவில் படம் பிடிக்கவும் முடியும். இக்கோள் அனுப்பவிருக்கும் படங்களின் மூலம் இந்தியாவில் கோதுமை, அரிசி உற்பத்தி எந்த அளவிற்கு இருக்கும் என்பதைக் கணிக்க முடியும். பேரிடர் பாதிப்புகளையும், மழை, வெள்ளப் பாதிப்புகளையும்  கண்டறிந்து நிவாரணப் பணிகளை விரைந்து மேற்கொள்ள முடியும். மண் பரிசோதனை, கனிமவளங்கள் போன்றவற்றை ஆராயலாம். பவளப்பாறைகளைக் கண்டறிய இக்கோள் உதவும்.

## இவற்றையும் பார்க்க
* ரிசாட்-1எ
* ந‌. வளர்மதி

## மேற்கோள்கள்

பகுப்பு:செயற்கைக் கோள்கள்
திருட்டந்தங்கசங்கிரகம்

**திருட்டந்தாங்கசங்கிரகம்** என்பது 1843 ஆம் ஆண்டு யாழ்ப்பாணத்தில் யாழ்ப்பாண நூல் சமூகத்தால் வெளியிடப்பட்ட, யாழ் அமெரிக்க மிசனால் அச்சிடப்பட்ட தமிழ்ப் பழமொழிகளைக் கொண்ட ஒரு தொகுப்பு நூல் ஆகும்.  இதில் தமிழ்ப் பழமொழிகளுக்கு ஆங்கில மொழிபெயர்ப்பும் தரப்பட்டு இருந்தது.  இதன் முகவரையில் இந்தப் பழமொழிகளைப் பயில்வது தமிழ் மொழியை அறியவும், தமிழர் சிந்தனை முறைகளை அறியவும் உதவும் என்று கூறப்படுகிறது.

## வெளி இணைப்புகள்
* கூகிள் நூல்களில் திருட்டந்தாங்கசங்கிரகம் 

பகுப்பு:தமிழ்ப் பழமொழி நூல்கள்
பகுப்பு:ஈழத்து நூல்கள்
பகுப்பு:1843 தமிழ் நூல்கள்
ஆராய்ந்தெடுத்த தமிழ்க்கதைகள்

**ஆராய்ந்தெடுத்த தமிழ்க்கதைகள்** என்பது 1838 ஆம் ஆண்டு யோன் லோர்ட் எல்பன்சோரோன் அவர்களால் தொகுத்து சென்னையில் வெளியிடப்பட்ட தமிழ்க் குறுங்கதைகளைக் கொண்ட நூலாகும்.  இதில் ஆங்கில தெலுங்கு மொழிபெயர்ப்புகளும் வழங்கப்பட்டுள்ளன. பல நகைச்சுவையானக் கதைகளும் இதில் உள்ளன.  

## வெளி இணைப்புகள்
* ஆராய்ந்தெடுத்த தமிழ்க்கதைகள் - கூகிள் நூல்கள்

பகுப்பு:தமிழ்க் கதை நூல்கள்
பகுப்பு:1838 தமிழ் நூல்கள்
குதிரை தாவுதல் (சீருடற்பயிற்சி)

thumb|right
**குதிரை தாவுதல்** (*vaulting*) என்பது கலை நய சீருடற்பயிற்சிகளில் ஒன்றாகும். இதற்கான கருவி **தாவுகுதிரை** (*Vault*) என அழைக்கப்படுகிறது. இதனை ஆண்களும் பெண்களும் நிகழ்த்துவர். இதற்கான ஆங்கிலச் சுருக்கம் **VT** என்பதாகும்.

## கருவியும் உடற்பயிற்சிகளும்
thumb|250px|1896ஆம் ஆண்டில் கோடைக்கால ஒலிம்பிக் விளையாட்டுப் போட்டிகளில் கார்ல் சூமேன் தாவுகுதிரை மீது நிகழ்த்துகிறார்.
துவக்கத்தில் இது குதிரைக் கரடு போன்றே ஆனால் கைப்பிடிகள் இன்றி அமைந்திருந்தது. தாவுகுதிரை என அழைக்கப்படும் இக்கருவியின் நீளமான பகுதி பெண்களுக்கு அவர்களது ஓட்டத்திற்கு குறுக்காகவும் ஆண்களுக்கு இணையாகவும் அமைக்கப்படும். ஒரு நூற்றாண்டிற்கும் மேலாக ஒலிம்பிக் விளையாட்டுக்களின் பங்காக குதிரை தாவுதல் உள்ளது. 
thumb|left| உசுபெசுகிசுத்தானின் எடுவர்டு ஷௌலோவ் 2010 இளைஞர் ஒலிம்பிக் விளையாட்டுகளில் தற்கால தாவுகுதிரையில் ஆகாயத்தில் நிகழ்த்திக் காட்டுதல்

கடந்த ஆண்டுகளில் தாவுகுதிரையில் பல விபத்துகள் நடந்துள்ளன. 1988இல் நிகழ்ந்த தாவுகுதிரை விபத்தொன்றில் அமெரிக்க சீருடற்பயிற்சியாளர் யூலிசா கோமெசு செயலிழக்கம் இழந்தார்; மூன்று ஆண்டுகளுக்குப் பின்னர் தனக்கு ஏற்பட்ட காயங்கள் தொடர்பான சிக்கல்களால் உயிரிழந்தார். 1998ஆம்ஆண்டு நல்லெண்ண விளையாட்டுக்களுக்கு முந்தைய பயிற்சியாட்டங்களில் சீன விளையாட்டாளர் சாங் லான் கீழே விழுந்து கழுத்து-முதுகெலும்பில் காயமடைந்து செயலிழக்கம் இழந்தார். 2000ஆம் ஆண்டு ஒலிம்பிக்விளையாட்டுகளில் தாவுகுதிரையின் உயரம் குறைவாக அமைக்கப்பட்டு  விளையாட்டாளர்கள் குதிரையின் முன்பகுதியில் இடித்துக் கொண்டார்கள் அல்லது இறங்கும்போது சரியாக கை வைக்க முடியாமல் தவறான இறக்கங்களை எதிர்கொண்டனர்.

2000ஆம் ஆண்டின் சிக்கல்களைத் தொடர்ந்து பன்னாட்டு சீருடற்பயிற்சிகள் கூட்டமைப்பு (FIG) தாவுகுதிரை விவரக்கூற்றுகளை மீளாய்வு செய்து பாதுகாப்பு கருதியும் மேலும் சிறந்த கழைக்கூத்தாட்டு கூறுகளை விளையாட்டு வீரர்கள் காண்பிக்க ஏதுவாகவும் இக்கருவியின் வடிவமைப்பை மாற்றினர்.- 2001ஆம் ஆண்டில் நடந்த உலக கலைநய சீருடற்பயிற்சிகள் சாதனைப் போட்டிகளில் புதியதாக வடிவமைக்கப்பட்ட "தாவு மேசை" பயன்படுத்தப்பட்டது. இதனை டச்சு விளையாட்டுக் கருவிகள் நிறுவனமான சான்சன்-பிரிட்சன் 1990கள் முதல் தயாரித்து வந்திருந்தது. தட்டையான, பெரிய, கூடுதலாக மெத்தென்ற மேற்பரப்பு தரைக்கு பெரும்பாலும் இணையாகவும் உந்துவிசைப் பலகைக்கு அண்மையில் சற்றே சரிந்தும் (இதற்கு *நாக்கு* என விளிபெயரிட்டுள்ளார்கள்) இது வடிவமைக்கப்பட்டுள்ளது. பழைய கருவியைவிட இது பாதுகாப்பானதாகத் தோன்றுகிறது.

### அளவைகள்
*நீளம்:  ± 
*அகலம்:  ± 
*உயரம்:
**ஆண்கள்:  ± 
**பெண்கள்:  ± 
*ஓடி வரும் தொலைவு:
**நீளம்:  ± 
**அகலம்:  ± 

## மேற்கோள்கள்

## வெளி இணைப்புகள்

*WAG apparatus description  at the FIG website
*MAG apparatus description  at the FIG website
*Vaulting horse 

பகுப்பு:சீருடற்பயிற்சி விளையாட்டு
அருணாசல புராணம்

**அருணாசல புராணம்** (அருணன்+அசலம்+புராணம்) என்னும் நூல் எல்லப்ப நாவலர் என்பவரால் பாடப்பட்டது. 
*இந்த நூலின் காலம் பொ.ஊ. 16-ஆம் நூற்றாண்டு.
*சோழநாட்டுச் சைவ வேளாளர் இல்லங்களில் பெரிதும் போற்றப்படும் நூல்கள்
: அருணாசல புராணம்
: பெரிய புராணம்
: திருவிளையாடல் புராணம்
: பிரமோத்தர காண்டம்
‘அண்ணல் மலை’யாகிய திருவண்ணாமலையை அருணன் அசலம் எனக் கொண்டு பிற்காலத்தில் வடமொழியாளர் பெயர் சூட்டினர். 
அண்ணாமலை அண்ணலாகிய சிவபெருமானின் புகழைப் போற்றுவது இந்த நூல். 
இஃது இரண்டு பாகங்களாக அமைந்துள்ளது. 
:முதல் பாகத்தை வடமொழிச் சிவபுராணத்திலுள்ள ‘ருத்திர சங்கிதை’யிலிருந்தும்,
:இரண்டாம் பாகத்தை ‘லிங்க புராண’த்திலிருந்தும் கருத்துகளை எடுத்துக்கொண்டு பாடியதாகப் புலவரே தம்பாடலில் குறிப்பிடுகிறார்.
பாயிரம் நீங்கலாக ஒவ்வொன்றிலும் ஆறு சருக்கங்கள் உள்ளன.

* இதே நூற்றாண்டில் இதே அண்ணாமலையைப் பற்றி அருணகிரிப் புராணம் என்னும் நூல் மறைஞான சம்பந்தர் என்பவரால் இயற்றப்பட்டுள்ளது.
## வேறு பதிப்பு மூலமும் கதைகளும்
இந்த நூல் பாயிரம், மற்றும் 14 சருக்கங்கள் கொண்ட நிலையில் வேறொரு பதிப்பு உள்ளது. 
## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:சைவ சமய நூல்கள்
பகுப்பு:திருவண்ணாமலை தல புராணங்கள்
தமிழ் மலேசியானா: மலேசியாவிலும் சிங்கப்பூரிலும் பதிக்கப்பட்ட தமிழ் நூல்கள் இதழ்கள் பட்டியல்

**தமிழ் மலேசியானா: மலேசியாவிலும் சிங்கப்பூரிலும் பதிக்கப்பட்ட தமிழ் நூல்கள் இதழ்கள் பட்டியல்** என்பது 1969 ஆம் ஆண்டு வெளிவந்த ஒரு நூற்பட்டியல் ஆகும்.  இராமசுப்பையா இதன் ஆசிரியர் ஆவார்.  இதனை மலாயப் பல்கலைக்கழகம் வெளியிட்டது.  இந்த நூற்பட்டியல் 1968 ஆம் ஆண்டுவரை வெளிவந்த 401 தமிழ் நூல்கள், 271 இதழ்களைப் பற்றிய விபரங்களைத் தருகிறது.

## மேற்கோள்கள்


பகுப்பு:தமிழ் நூற்பட்டியல்கள்
பகுப்பு:மலேசியத் தமிழ் இலக்கியம்
பகுப்பு:சிங்கப்பூர் தமிழ் இலக்கியம்
பகுப்பு:மலேசியத் தமிழ் நூற்பட்டியல்கள்
பகுப்பு:சிங்கப்பூர் தமிழ் நூற்பட்டியல்கள்
வீராணப் புலவர்

**வீராணப் புலவர்** ‘அருணாசல கீர்த்தனை’ பாடியவர். காஞ்சிபுரத்தில், கி. பி. 1800ல்  வாழ்ந்தவர்.

இவரது கீர்த்தனையில் 208 சந்த விருத்தங்கள் உள்ளன. அருணாசல புராணம் நூலில் உள்ளபடியே இந்த நூலிலும் இவர் சருக்கங்களை அமைத்துள்ளார். 
கீர்த்தனை உருப்படிகள் மொத்தம் 190.

இவர் இதில் பாடியிருந்த வல்லாள மகாராசன் கதை இதிலிருந்து எடுக்கப்பட்டு அருணாசல புராணம் 1912-ம் ஆண்டுப் பதிப்பில் சேர்க்கப்பட்டுள்ளது.
## இதனையும் காண்க
*அருணாசல புராணம்
*வல்லாள மகாராசன் கதை
## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005
## அடிக்குறிப்பு

பகுப்பு:தமிழ்ப் புலவர்கள்
இரத்தினச் சுருக்கம் (1878 நூல்)

**முறீது விளக்கம்** என்றும் அறியப்படும் **இரத்தினச் சுருக்கம்** என்ற நூல் 1878 ஆம் ஆண்டு சிங்கப்பூரில் வெளியிடப்பட்ட ஒரு தமிழ் நூல் ஆகும்.  இது ஷாகுமுகம்மது அப்துல்காதிறு ஜெயினுத்தீன் அவர்களால் எழுதப்பட்டது.  சிங்கப்பூரில் வெளியிடப்பட்ட இன்று நமக்குக் கிடைக்கும் இரண்டாவது பழைய நூல் இதுவாகும். இது முரீது பெறும் முன்பும், பின்பும் எவ்வாறு வழிநடக்க வேண்டும் என்று விளக்குகிறது.

## மேற்கோள்கள்


பகுப்பு:தமிழ் கவிதை நூல்கள்
பகுப்பு:இசுலாமியத் தமிழ் இலக்கியம்
பகுப்பு:சிங்கப்பூர் தமிழ் இலக்கியம்
பகுப்பு:1878 தமிழ் நூல்கள்
முனாஜாத்துத் திரட்டு

**முனாஜாத்துத் திரட்டு** என்பது 1872 ஆம் ஆண்டு சிங்கப்பூரில் வெளியிடப்பட்ட ஒரு இசுலாமியத் தமிழ் கவிதை நூல் ஆகும்.  இன்று கிடைக்கும் ஆகப் பழமையான சிங்கப்பூர் தமிழ் வெளியீடு இதுவாகும்.  இது கூர் முகம்மது அப்துல் காதிறுப் புலவரால் எழுதப்பட்டது.  இது சிங்கப்பூரிலும் தமிழ்நாட்டிலும் வாழ்ந்த இறைதூதர்களைப் பற்றிய கவிதைகளைக் கொண்ட தொகுப்பு நூல் ஆகும். சிங்கப்பூரில் ஜே. பேட்டன் அரசாங்க அச்சகத்தில் அச்சிடப்பட்டது.

## மேற்கோள்கள்


பகுப்பு:தமிழ் கவிதை நூல்கள்
பகுப்பு:இசுலாமியத் தமிழ் இலக்கியம்
பகுப்பு:சிங்கப்பூர் தமிழ் இலக்கியம்
பகுப்பு:1872 தமிழ் நூல்கள்
வல்லாள மகாராசன் கதை

**வல்லாள மகாராசன் கதை** பாடியவர் ‘அருணாசல கீர்த்தனை’ பாடிய காஞ்சிபுரம் வீராணப் புலவர். ‘வல்லாள மகாராஜா சருக்கம் என இந்தக் கதை16ஆம் நூற்றாண்டை சேர்ந்த சைவ எல்லப்ப நாவலரின் ‘அருணாசல புராணம்’ நூலிலும் உள்ளது. ஆனால் காஞ்சிமாநகரம் வீரணப் புலவர் என்ற சிறந்த புலவர் அருணாசல புராணத்தையொட்டி விரிவான அருணாசல் கீர்த்தனை பாடினார்; இதில் இவர் பாடியிருக்கும் 208 சந்த விருத்தங்களையும் பார்த்தால் இவர் எத்துணைச் சிறந்த புலவர் என்பது புலப்படும். இவர் புராணத்திலுள்ளவாறு தம் சருக்கங் களை அமைத்திருக்கிறார்; பாயிரத்தில் தொடங்கிப் புளகாதிபச் சருக்கத்தில் கீர்த்தனை முடிகிறது; கீர்த்தனை உருப்படிகள் மொத்தம் 190. இங்கு வல்லாள மகாராசன் சரித்திரம் இல்லை. இந்நூல் 1856இல் அச்சிடப்பெற்றது. எனவே, 1800 வரையில் வல்லாள ராசன் சரித்திரம் புராணத்தில் ஏறவில்லை; 1856க்குப் பிறகே ஏறியிருக்கக்கூடும். பிற்காலத்தில் வல்லாள மகாராசன் நாடகம்,கும்மி முதலான பல்வகை நூல்கள் எழுந்துள்ளன. 

## காலம்
இந்நூலின் காலம் பொ.ஊ. 16ஆம்நூற்றாண்டு ஆகும். 

## கதை
வல்லாள மகாராசன் திருவண்ணாமலையில் இருந்துகொண்டு ஆட்சிபுரிந்துவந்தான். மகப்பேறு இல்லாமல் கவலையுற்றிருந்தான். கவலையைப் போக்க அறம் செய்ய விரும்பிய அவன் தன்னிடமுள்ள எதனையும் யார் வேண்டுமானாலும் கேட்டுப் பெற்றுக்கொள்ளலாம் என முரசறைந்து தெரிவித்தான். சிவபெருமான் அவனுக்கு அருள்புரிய விரும்பி ஒரு சங்கமர் (சைவத் துறவி) கோலத்தில் அவனிடம் வந்தார். சிற்றின்பம் நுகரத் தனக்கு ஒரு பெண் வேண்டும் என்று கேட்டார். 

அரசன் கணிகையரை அழைத்துவர ஆணையிட்டான். அப்போது கணிகையரின் ஒவ்வொரு வீட்டிலும் ஒவ்வொரு சங்கமர் இருந்தனர். எனவே யாரையும் அழைத்துவர முடியவில்லை. அரசன் வருந்தினான். அப்போது அரசனின் இளைய மனைவி **எல்லம்மா தேவி** சங்கமர் கருத்துக்குத் தான் இசைவதாக வந்து சங்கமரைத் தொட்டாள். சங்கமர் குழந்தையாக மாறிவிட்டார். அரசனும் மனைவியும் குழந்தை அழகைப் பார்த்து மகிழ்ந்தனர். அப்போது குழந்தை மறைந்தது. வானத்தில் காளைமாட்டின்மேல் சிவன் காட்சி தந்தார். வல்லாளன் இறுதிக் காலத்தில் அவனுக்குப் புத்திரனாக வந்து சடங்குகள் செய்து அரசனுக்கு முத்தி அளித்தார்.

### கதைக்குக் கால்
: வல்லாளன் போசள மன்னன். திருவண்ணாமலையை ஈடுபாட்டுடன் வழிபட்டவன். அவனைப் போற்ற இந்தக் கதை உருவாக்கப்பட்டது. 

## மேலும் கதை
* பிரமன் அன்னப்பறவை உருவில் சிவனது முடியைத் தேடி, முடியாமல் திரும்பியபோது, பிரமன் சிவன் முடியைக் கண்டதாகப் பொய்சாட்சி சொன்ன தாழம்பூ, சிவபெருமானால் சாபம் பெற்று, இறைவனால் சூடப்பெறாது போகவே, ஆத்திக் பூவாக மாறி, இத்தலத்தில் இருந்து சிவன் தலையில் ஏறியதாம்.
* சத்தியவான் என்ற முனிவரைப் புடைத்த 'இரத்தக் காட்டேறி'யைச் சிவன் 'வயிரவ வேடம்' தாங்கி அழித்தபோது குருதி ஓடியதால் திருவண்ணாமலைக்குச் 'செங்காடு' என்னும் பெயரும் உண்டாயிற்று.

## ஒப்புமைக்கதைகள்
* தமிழ் - இயற்பகை நாயனார் தன் மனைவியைப் போலிச் சிவனடியாருக்குக் கொடுத்துவிட்டார்.
* கன்னடம் - 'சிந்துபல்லாளன்' இவ்வாறு மனைவியைத் தருகிறான்.
* குஜராத்தி - கூர்ஜர நாட்டுச் சிந்துகடகம் என்னும் ஊர் அரசன் 'பல்வண்ணன்' தந்த அவனது மனைவி தொட்டதும் சங்கமர் குழந்தையாகிவிடுகிறார்.

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005

## இவற்றையும் பார்க்க

* அண்ணாமலையார் கோயில்
* இலிங்கோத்பவர்
* சித்தர்கள்
* சிவ வடிவங்கள்
* சேசாத்திரி சுவாமிகள்
* குரு நமச்சிவாயர்

## அடிக்குறிப்பு

பகுப்பு:19 ஆம் நூற்றாண்டுத் தமிழ் நூல்கள்
பகுப்பு:சைவ சமய நூல்கள்
பகுப்பு:திருவண்ணாமலை தல புராணங்கள்
தரைப் பயிற்சி (சீருடற்பயிற்சி)

சீருடற்பயிற்சிகளில்,  **தரை** என இதற்கெனத் தயாரிக்கப்பட்டுள்ள பயிற்சித் தளம் குறிப்பிடப்படுகிறது. இது ஓர் விளையாட்டுக் கருவியாகவும்  கருதப்படுகிறது. தரைப் பயிற்சிகளை ஆண்களும் பெண்களும் நிகழ்த்திக் காட்டுவர். மதிப்புத் தாளில் இதற்கான ஆங்கிலச் சுருக்கம் **FX** என்பதாகும்.

பெரும்பாலான போட்டிகளில் போட்டியாளர்கள் துள்ளுவதற்கு ஏதுவாக **உந்துத் தரை** பயன்படுத்தப்படுகிறது.

## தரைத் தளம்

ஆண்களுக்கான  'விரும்பிய பயிற்சிகளாக', (தற்போதைய தரைப் பயிற்சிகளை ஒத்திருந்தது) துவங்கியது. 1948 வரை பெண்கள் இந்தப் போட்டிகளில் அனுமதிக்கப்படவில்லை.

பெரும்பாலான போட்டித் தளங்கள் உந்துத் தரைகள் ஆகும். இவற்றில் சுருள்வில்களும் மீள்மமும் ஒட்டுப் பலகையும் கலந்த சேர்மமும் பயன்படுத்தப்பட்டு தரை உந்துத்திறனுடனும் கால் பதிக்கையில் மிருதுவாகவும் போட்டியாளர் கரணங்களில் உயரம் எட்ட ஏதுவாகவும்  உள்ளது. பயிற்சித் தரைகளின் எல்லைகள் தெளிவாக குறியிடப் பட்டிருக்கும் -   "எல்லைக்கு வெளியே"யான பகுதிகள் வெள்ளை நிற நாடாவாலோ மாறுபட்ட வண்ண விரிப்பினாலோ காட்டப்பட்டிருக்கும். 

தரைப் பயிற்சிகளைக் காட்டிட ஆண் போட்டியாளருக்கு 60 வினாடிகளும் பெண் போட்டியாளருக்கு 90 வினாடிகளும் வழங்கப்படுகின்றன.  ஆண்களைப் போலன்றி பெண்கள் தங்கள் பயிற்சிகளை இசைக்கேற்றவாறு நிகழ்த்துகின்றனர்.

### அளவைகள்

பயிற்சித் தரையின் அளவைகளை  பன்னாட்டு சீருடற்பயிற்சிகள் கூட்டமைப்பு (FIG) வரையறுக்கிறது.  இந்த அளவைகள் ஆண்களுக்கும் பெண்களுக்கும் பொதுவானவை. 

* பயிற்சி பரப்பு:  x  ± 
* குறுக்காக:  ±
* எல்லை: 
*பாதுகாப்பு மண்டலம்: 

## மேற்கோள்கள்

## வெளி இணைப்புகள்

* Tumbling Drills 
* US Gym Net's glossary of floor skills 
* US Gym Net's glossary of hops, jumps and leaps 
* FM Online - Floor Instructions 

பகுப்பு:சீருடற்பயிற்சி விளையாட்டு
அகில இந்திய இஸ்லாமியத் தனிநபர்ச் சட்ட வாரியம்

**அகில இந்திய இஸ்லாமியத் தனிநபர்ச் சட்ட வாரியம்** (All India Muslim Personal Law Board) இஸ்லாமியச் சட்ட முறைமைகளின் படி இந்திய இஸ்லாமியத் தனிநபர்ச் சட்டத்தை நிர்வகிக்க அமைக்கப்பட்ட அரசு சார்பற்ற அமைப்பாகும். இஸ்லாமியத் தனிநபர்ச் சட்டம்(சரியா) 1937ன் படி இஸ்லாமியச் சட்ட முறைகள் இந்தியாவில் அமலுக்கு வந்தது அதனை ஒழுங்குபடுத்தி பாதுகாக்க 1973ம் ஆண்டு இவ்வாரியம் உருவாக்கப்பட்டது.. இந்திய இஸ்லாமியர்களின் முக்கிய தலைமை அமைப்பாகவும் நிலவுகிறது.

## குறிக்கோள்கள்
# இஸ்லாமியத் தனிநபர்ச் சட்டத்தை(சரியா சட்டம்) தேவையான வரைவுகள் மூலம் பாதுகாத்து நடைமுறைப்படுத்தல்
# இஸ்லாமியத் தனிநபர்ச் சட்டத்தில் நேரடியாகவோ, மறைமுகமாகவோ குறுக்கிடும் அரசு அதிகாரத்தையும், நீதிமன்ற தீர்ப்புகளையும் நீக்கி இஸ்லாமிய விகக்குகளைப் பெற்றுத்தருதல்
# இஸ்லாமியச் சட்டத்தின் சமூக மற்றும் தனிநபர் வரைமுறைகள் பற்றி விழிப்புணர் ஏற்படுத்தல்; மற்றும் நூல் பதிப்புகளின் மூலம் பரப்புதல்
# இஸ்லாமியத் தனிநபர்ச் சட்டத்தை ஊக்குவித்து நடைமுறைப்படுத்த திட்டங்கள் வகுத்தல்
# செயல்பாட்டுக் குழுக்களை உருவாக்கி இஸ்லாமியத் தனிநபர்ச் சட்டத்தை காலத்திற்கு காலம் பாதுகாத்து நாடுமுழுவது அமல்படுத்தல்
#  உல்மா மற்றும் சட்ட வல்லுநர்கள் மூலம் நிலையான குழுவை உருவாக்கி, மாநிலரசு, மத்தியரசு மற்றும் அரசுசார் அமைப்புகளின் விதிமுறைகள், கட்டுப்பாடுகள், சுற்றறிக்கைகள் மற்றும் சட்ட மசோதாக்கள் மூலம் இஸ்லாமியத் தனிநபர்ச் சட்டத்திற்கு ஏற்பட்ட தாக்கத்தை ஆய்வு செய்தல்
# இஸ்லாமியச் சட்ட முறைகொண்ட பள்ளிகளில் அமைதி, சகோதரத்துவம், நல்லெண்ணம், கூட்டுறவு மற்றும் ஒற்றுமை வளர்த்து, இஸ்லாமியத் தனிநபர்ச் சட்டத்தை பாதுகாத்தல்
# இஸ்லாமிய நீதிப் பரிபாலன அமைப்புகளின் மூலம் தற்போது இந்தியாவில் நடைமுறைப்படுத்தப்பட்டுள்ள *முகமத்தியர்கள் சட்டம்* பற்றி ஆய்வு செய்து நிறை குறைகளை அலசி தீர்வு காணுதல்
# ஆய்வு குழுக்கள், கருத்தரங்குகள், கருத்துக்கோவை, பொது சொற்பொழிவுகள், கூட்டங்கள், மாநாடுகள் மற்றும் சுற்றுலா ஏற்பாடுகள் மற்றும் இலக்கிய வெளியீடுகள் மூலம் வெகுஜன ஊடகத்தை பயன்படுத்தி மேற்கொண்ட கொள்கைகளைப் பரப்புதல்

## மேற்கோள்கள்


பகுப்பு:இசுலாமிய அமைப்புகள்
பகுப்பு:இசுலாமியச் சட்டம்
இராபர்ட் ஸ்பென்சர்

**இராபர்ட் புருசி ஸ்பென்சர்** (*Robert Bruce Spencer*) (பிறப்பு: 1962) இஸ்லாமிய விமர்சனங்களுக்கும், இஸ்லாமியத் தீவிரவாதம் மற்றும் ஜிகாத் ஆய்விற்கும் பெயர் பெற்ற அமெரிக்க எழுத்தாளர் மற்றும் வலைப்பதிவராவர். நியூயார்க் டைம்ஸின் இரண்டு சிறந்த புத்தகங்கள் உட்பட பத்து நூல்கள் எழுதியுள்ளார். *ஃபிரண்ட்பேஜ்* மற்றும் *ஹீயூமன் இவண்ட்* நாளிதழ்களிலும் பங்களிக்கிறார். 2003, டேவிட் ஹொரோவிட்சு சுதந்திர மையத்தின் உதவியுடன் ஜிகாத் வாட்ச் என்ற வலைதளத்தைத் தொடங்கினார். அமெரிக்க இஸ்லாமியமயமாக்கல் தடுப்பு இயக்க (Stop Islamization of America) நிறுவனர்களுள் ஒருவராவார் மற்றும் பமேலே கேலருடன் இணைந்து *பிந்தைய அமெரிக்க ஜனாதிபதி: அமெரிக்கா ஒபாமா நிர்வாகத்தின் போர்* என்ற நூலினையும் வெளியிட்டுள்ளார்.

## மேற்கோள்கள்


பகுப்பு:1962 பிறப்புகள்
பகுப்பு:அமெரிக்க எழுத்தாளர்கள்
பகுப்பு:வாழும் மக்கள்
குதிரைக் கரடு (சீருடற்பயிற்சி)

**குதிரைக் கரடு ** (*Pommel horse*) ஓர் கலைநய சீருடற்பயிற்சி கருவியாகும். மரபாக, இதனை ஆண் சீருடற் பயிற்சியாளர்களே பயன்படுத்தி வந்துள்ளனர்.  துவக்கத்தில் இது  மாழை சட்டகத்தில்  மர விட்டத்தின் மீது  தோல் போர்த்தியதாக இருந்தது. தற்கால கருவிகளில் மாழை விட்டத்தின் மீது நுரை மீள்மமும் தோலும் போர்த்தப்பட்டு நெகிழி கைப்பிடிகளுடன் (கரடு) தயாரிக்கப்படுகின்றன.

## போட்டிக் கருவி
### வரலாறு
thumb|left|200px|துவக்க கால குதிரைக்கரடு - செருமானிய அருங்காட்சியகம்.
குதிரைக் கரடு பல நூற்றாண்டுகளுக்கு முன்னரே படை வீரர்களால் செயற்கை குதிரையாக அமைக்கப்பட்டு குதிரை ஏற்றம்/இறக்கம் பழக பயன்படுத்தப்பட்டு வந்தது.    பேரரசன் அலெக்சாந்தர் கூட  இதனைப் பயன்படுத்தியதாக அறியப்படுகிறது.

### அளவைகள்
பன்னாட்டு சீருடற்பயிற்சிகள் கூட்டமைப்பு வெளியிட்டுள்ள கருவி அளவைகள் சிற்றேட்டின்படி:
* தரையிலிருந்து மேற்பரப்பிற்கான உயரம்:  ± 
* மேலே நீளம் :  ± 
* கீழே நீளம்:  ± 
* அகலம் - மேலே :  ± 
* அகலம் - கீழே:  ± 
* கரடுகளின் உயரம்:  ± 
* கரடுகளுக்கிடையேயான தொலைவு:  -  (adjustable)

## மேற்கோள்கள்

## வெளி இணைப்புகள்

*International Federation of Gymnastics Rules and Regulations 
*Apparatus description at the FIG website 
*History of the Pommel Horse

பகுப்பு:சீருடற்பயிற்சி விளையாட்டு
மீண்டும் ஒருநிலம்

**மீண்டும் ஒருநிலம்** (*Pangaea Ultima*) என்பது ஒருநிலக் கொள்கையை மூலமாகக் கொண்ட கொள்கையாகும். ஒருநிலக் கொள்கை படி 250 கோடி ஆண்டுகளுக்கு முன் அனைத்து கண்டங்களும் ஒன்றாக இருந்தது என்று கருதப்படுகிறது. மீண்டும் ஒருநிலம் என்ற கொள்கையின் படி மீண்டும் அனைத்து கண்டங்களும் ஒன்று சேர்ந்து ஒரு பெருங்கண்டமாக மாறும் என்று கருதப்படுகிறது. இந்த கொள்கையை முதலில் கிரிசுடோபர் சுகாட்டசு என்றவர் முன்வைத்தார்.."

மீப்பெருங்கண்டங்கள்  புவியின்  அனைத்து அல்லது பெரும்பான்மையான நிலப்பரப்புகள் இணைந்து ஒரே தொடர்ச்சியான கண்டம் உருவாவதை விவரிக்கின்றன.  பாஞ்சியா அல்டிமா உருவாக்கத்தில், அமெரிக்காக்களுக்கு கிழக்கே மேற்கு அத்திலாந்திக்குப் பெருங்கடலில் கீழமிழ்வதால்   அத்திலாந்திக்கு நடுக்கடல் முகடு கீழமிழ்ந்து அத்திலாந்திக்கு, இந்தியப் பெருங்கடல் குழிநிலம் தாழ்ந்து அத்திலாந்திக்கும் இந்தியப் பெருங்கடலும் இணைய,  அமெரிக்காக்கள் மீண்டும் ஆப்பிரிக்கா, ஐரோப்பாவுடன் இணையும்.  மற்ற மீப்பெருங்கண்டங்களைப் போன்றே  இதன் உட்புறமும் உயர்வெப்பநிலை நிலவும் வறண்ட  பாலைவனமாக மாற வாய்ப்புள்ளது.

## மேற்கோள்கள்

## மேலதிக விவரங்களுக்கு
*Nield, Ted, *Supercontinent: Ten Billion Years in the Life of Our Planet,* Harvard University Press, 2009, 

பகுப்பு:மீப்பெரும் கண்டங்கள்
பயிரன் கூட்டம்

கொங்கு வேளாளர் இனத்துக் கூட்டங்களில் **பயிரன்** கூட்டமும் ஒன்று.பயிர்த்தொழில் அடிப்படையாக இவர்கள் கூட்டம் இப்பெயர் பெற்றது என்பது அறிஞர் கொள்கை. "**படியளந்து உண்ணும் பயிர குலம்**" என்று ஒரு செப்பேடு புகழுகிறது. பயிர குலத்தினர் பவுத்திரம், வெள்ளியணை, காரையூர், ஆனூர், பரஞ்சேர்வழி, கூடலூர், வெள்ளோடு, கொன்னையாறு, புள்ளாநத்தம், திரு முக்கூடல், அண்ட நாடு, வயிரம்பள்ளி, கொடுமணல், பாலத்தொழு, ஆகிய ஊர்களில் காணி உரிமை கொண்டு வாழ்ந்து வருகின்றனர். ஆயுதம் எடுத்து போர் புரிந்து கொங்கு சமுதாயத்தைக் காத்தவர் இம்மரபினர். தீரன் சின்னமலை, கோவை அய்யாமுத்து மற்றும்  சர்க்கரை மன்றாடிஆகியோர் பயிரன் கூட்டத்தை சேர்ந்தோர்.

## மேற்கோள்கள்

பகுப்பு:கொங்கு
அகில இந்திய சியா தனிநபர்ச் சட்ட வாரியம்

**அகில இந்திய சியா தனிநபர்ச் சட்ட வாரியம்** (All India Shia Personal Law Board) 2005ம் ஆண்டு தொடங்கப்பட்ட இந்திய சியா இஸ்லாமியர்களின் சட்ட அமைப்பாகும். அகில இந்திய இஸ்லாமியத் தனிநபர்ச் சட்ட வாரியம் சியா இஸ்லாமியக் கொள்கைகளை வழியுறுத்த தவறியதால் இவ்வாரியம் அமைக்கப்பட்டதாகக் கூறுகிறது.

## மேற்கோள்கள்


பகுப்பு:இசுலாமிய அமைப்புகள்
பகுப்பு:இசுலாமியச் சட்டம்
அருணகிரிப் புராணம்

**அருணகிரிப் புராணம்** தி௫க்கயிலாய பரம்பரை வேளாக்குறிச்சி ஆதீன சீடர் **மறைஞான சம்பந்தர்** என்னும் புலவர் பாடிய நூல். இவர் சிதம்பரத்தில் வாழ்ந்தவர். இவரைக் ‘கண்கட்டி மறைஞான சம்பந்தர்’ எனவும் வழங்குவர். இவரது காலத்திலேயே இவர் பாடிய அண்ணாமலையைப் பற்றிப் பாடப்பட்ட நூல் அருணாசல புராணம். 

அருணகிரிப் புராணத்தில் எட்டுச் சருக்கங்கள் உள்ளன. பாடல்கள் 613. பாயிரப் பகுதியில் 35 பாடல்கள். இதில் தெய்வங்கள் மட்டுமல்லாமல் காரைக்காலம்மை, நால்வர், திருமாலிகைத்தேவர், மெய்கண்டார் போன்ற தமிழ்ப்பெருமக்களும் போற்றப்படுகின்றனர். 
*அருணாசலோதயச் சருக்கத்தில் அயன், மால் ஆகியோரின் செருக்கை அடக்கச் சிவன் அருணகிரியாக எழுந்த கதை சொல்லப்படுகிறது. 
*அருந்தவச் சருக்கத்தில் உமையம்மை கதை சொல்லப்படுகிறது. கயிலையில் உமை, சிவன் கண்ணைப் புதைத்தாள். இந்தப் பாவம் நீங்கக் காஞ்சியில் பிறந்து தவம் செய்தாளாம்.
*வலம்புரிச் சருக்கத்தில் கோயிலையும் அண்ணாமலையையும் வரும் சிறப்பு கூறப்படுகிறது.  	
*ஆலயத்தொடு புரியாக்கிய சருக்கத்தில் சிற்பிகள் கோயில் கட்டிய செய்தி சொல்லப்படுகிறது.
*இவரது செய்யுள்களில் சொல்-மடக்கு அணி பரவலாகக் காணப்படுகிறது. சந்தப் பாடல்களும் விரவி வருகின்றன.

பாடல்கள்
*கடைமடக்கு
:கருவினை கழிக்கலாம், கரியகட் டழிக்கலாம்,
:ஒருமையுற்(று) இருக்கலாம்
* சந்தம்
:தண்ணார்மதி சூடுஞ்சடை முடியான்அடல் விடையான்
:அண்ணார்புரத்(து) ஒருமால்வரை நயந்(து)அன்(று) புரிந்தான்.																									
* காலம் 16-ஆம் நூற்றாண்டு

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:திருவண்ணாமலை தல புராணங்கள்
ஜாவெத் கரீம்

**ஜேவெத் கரீம்** (*Jawed Karim*, பிறப்பு: அக்டோபர் 28, 1979) ஒரு அமெரிக்க மென்பொருள் பொறியாளரும், இணைய தொழில்முனைவோரும் ஆவார். யூடியூபின் இணை நிறுவனர்களில் ஒருவரான இவர், காணொளி ஒன்றை முதல் தடவையாக யூடியூபில் பதிவேற்றியவர் ஆவார். 2005 ஏப்ரல் 23 அன்று பதிவேற்றப்பட்ட தளத்தின் தொடக்கக் காணொளி, "Me at the zoo", 2024 ஆகத்து 14 வரை 330 மில்லியன் முறை பார்க்கப்பட்டது.  கரீம் பேபால் நிறுவனத்தில் பணிபுரிந்த காலத்தில், சக யூடியூப் இணை நிறுவனர்களான இசுட்டீவ் சென், சாட் ஹர்லி ஆகியோரைச் சந்தித்தார். யூடியூபின் நிகழ்நேர மோசடி எதிர்ப்பு அமைப்பு உட்பட அதன் முக்கிய கூறுகள் பலவற்றை இவர் வடிவமைத்தார்.

## மேற்கோள்கள்

## வெளி இணைப்புகள்

* Jawed Karim's Personal Website
* Jawed Karim's YouTube Profile
* Cache of Jawed Karim's YouTube Profile in 2008
* Youniversity Ventures
*"He went off to college to make his fortune" – *The News-Gazette* (October 16, 2006)

பகுப்பு:1979 பிறப்புகள்
பகுப்பு:அமெரிக்கத் தொழிலதிபர்கள்
பகுப்பு:அமெரிக்க அறிவியலாளர்கள்
பகுப்பு:செருமானிய அறிவியலாளர்கள்
பகுப்பு:அமெரிக்கக் கணினி அறிவியலாளர்கள்
பகுப்பு:வாழும் மக்கள்
கைப்பர் பட்டை

thumb|300px|பச்சை நிறத்தில் ஒளிரும் கைப்பர் பட்டைப் பொருட்கள்
**கைப்பர் பட்டை** (*Kuiper belt*) அல்லது **கைப்பர் திணைமண்டலம்** என்பது சூரியக் குடும்பத்தின் ஒரு பகுதி ஆகும். இது சூரியனின் கிரகங்களுக்கு அப்பால் உள்ள ஓர் பிரதேசமாகும். இது சூரியனில் இருந்து 30 வானியல் அலகுகள் தொடக்கம் 50 வானியல் அலகுகளுக்கு இடைப்பட்ட பிரதேசத்தில் உள்ளது(30AU-50AU). இது சூரியக் குடும்பம் உருவாகிய பின் மீதமான சிறு பொருட்களால் ஆனது. இப் பிரதேசத்திலேயே புளூட்டோ, ஹௌமியா மற்றும் மக்கேமக்கே போன்ற குள்ளக் கிரகங்கள் உள்ளன. இங்குள்ளவை அனைத்தும் நீர் மற்றும் உறைந்துள்ள, எரியக்கூடிய மெதேன், அமோனியாவால் ஆனவை.

## மேற்கோள்கள்

பகுப்பு:சூரியக் குடும்பம்